Kareeberg Munisipaliteit

33/2015 KWOTASIE: VOORSIENING VAN VOORAF-BETAALDE ELEKTRISITEITSMETERS EN ADDISIONELE REKENAARPROGRAM.

Skriftelike kwotasies word hiermee ingewag v.o.s. Carnarvon vir die voorsiening van 100 voorafbetaalde elektrisiteitsmeters. Geliewe daarop te let dat die meters met ‘n “back plate” voorsien moet word. Kwotasies word ook ingewag vir addisionele sagteware en toebehore (o.a skerm, drukker) om ‘n addisionele verkooppunt daar te stel.

Volledige besonderhede van die produk wat aangebied word, moet verstrek word.Meer besonderhede is beskikbaar by mnr. B. Rossouw, telefoon nommer 053-3823012, gedurende kantoor ure.

**‘n Geldige SARS klaringsertifikaat moet aangeheg word.Kwotasies sal verwerp word indien die voorgeskrewe verklaring van belange vorm (MBD 4) nie aangeheg is nie. Geliewe daarop te let dat evaluering op die 80/20 puntestelsel sal geskied, en derhalwe moet die vorm SBD 6.1 ook ingedien word vir beoordeling op die 20- puntstelsel. Die ingevulde vorm MBD 8 en MBD 9 moet ook aangeheg wees met bewyse dat geen gelde aan ‘n munisipaliteit verskuldig is nie, ten opsigte van dienste en belasting. In die geval van ‘n maatskappy moet die direkteure se rekeninge aangeheg wees.**

Verseëlde kwotasies gemerk **“KWOTASIE: ELEKTRIESE WARE”** moet die ondergetekende voor of op Vrydag, 8 Mei 2015 om 12:00 bereik, waarna dit in die openbaar oopgemaak sal word. Kwoteerders moet die geldigheidsduur van die kwotasie aandui.

Die Munisipaliteit verbind hom nie om die laagste of enige kwotasie te aanvaar nie, en behou die reg voor om enige kwotasie as geheel of gedeeltelik te aanvaar.

MNR. W. DE BRUIN

### MUNISIPALE BESTUURDER

Posbus 10

CARNARVON

8925

Tel. 053 – 3823 012

17 April 2015

L8.2.1

Die Noordwester 17 April 2015